burgasdotpro/wikipedia huggingface dataset:
Jozef Lukáš

Jozef Lukáš (* 4. február 1920, Jinošov, Česko – † 30. marec, 1993, Trenčín, Slovensko) bol významný prírodovedec, múzejník, ochranár a zoológ – entomológ českého pôvodu. 
Biografia.
Jozef Lukáš sa narodil na Morave v roku 1920. Svoje detstvo a mladosť prežil v Schönwalde u Jinošova na Morave. Základnú školu navštevoval v Jinošově a v Náměšti nad Oslavou, kde jeho otec pôsobil ako vrchný záhradník u grófa Hautquitza. Neskôr absolvoval dvojročnú obchodnú ekonomickú školu v Třebíči. Od svojich 17-tich rokov si musel zarábať sám na seba. V rokoch 1938 - 1942 pracoval u civilného geometra Ing. Emila Fallusa v Brne. Počas rokov druhej svetovej vojny bol ako antifašista zatknutý a bol internovaný po rôznych táboroch, kde sa mu výrazne podlomilo jeho zdravie. Prichádza domov ťažko chorý na TBC a je nutený sa liečiť. Po liečbe sa vrátil do práce v kartografickej kancelárii v Brne. V roku 1947 prichádza na Slovensko do Trenčína, kde si založil rodinu.
Začína pôsobiť ako pracovník v Trenčianskom múzeu, kde pracuje ako veľmi aktívny múzejník, ochranár a externý pracovník múzea. V pracovnej aktivite nepoznal odpočinok aj napriek tomu, že bol ťažko chorý. Pracoval až s nadľudskou húževnatosťou a nakoniec úplne vyčerpaný odchádza predčasne na invalidný dôchodok vo veku iba 38 rokov.
Jozef Lukáš zomrel 30. marca 1993 v Trenčíne.
Entomologické aktivity.
Je známy ako najaktívnejší pracovník, ktorý sa podieľal na konzervácii a záchrane zoologických zbierok Prírodovedného spolku župy Trenčianskej. Bez jeho vedomostí, práce a aktivít by bolo Slovensko zrejme v priebehu rokov prišlo o jednu z najvýznamnejších a najvzácnejších zoologických zbierok z nášho územia. Mal vyznamný podiel na otvorení prírodovednej expozície v Trenčianskom múzeu v roku 1969, pre ktorú vypracoval štruktúru, scenár, ako aj inštalačný plán. Sám zrealizoval aj väčšinu prác na textoch, grafoch, mapách a ostatných plánoch. Vystihol čo najucelenejší charakter biotopov zbernej oblasti múzea a svojimi zbierkami z entomológie presvedčil verejnosť o svojom preparátorskom majstrovstve. Ako prírodovedec sa venoval prevažne odboru entomológia, kde sa zaoberal hlavne chrobákmi
"(Coleoptera)" a blanokrídlovcami "(Hymenoptera)". Pôsobil aj ako člen Vlastivedného krúžku v Trenčíne a organizátor Zboru ochrany prírody v okrese Trenčín. Svoje bohaté skúsenosti odovzdal svojmu synovi RNDr. Jozefovi Lukášovi jun.
Jednoduchý stroj

Jednoduchý stroj alebo jednoduchý mechanizmus je zariadenie prenášajúce mechanickú silu a pohyb z jedného telesa na iné teleso, pričom umožňuje meniť smer a veľkosť pôsobiacej sily. Konkrétne to je jedno z nasledujúcich zariadení:
Podľa niektorých definícií pojmu stroj patria jednoduché stroje medzi stroje, podľa iných definícií patria skôr medzi nástroje.
Spoločným znakom jednoduchých strojov je jednoduchosť ich konštrukcie a princípu. 
Jednoduché stroje uľahčujú ľuďom prácu, väčšinou tým, že umožnia pôsobiť menšou silou, ako by bolo nutné bez jednoduchého stroja. Táto výhoda je vyvážená nutnosťou pôsobiť na dlhšej dráhe, takže výsledná veľkosť mechanickej práce vykonanej s pomocou jednoduchého stroja je rovnaká (v skutočnosti dokonca vyššia, pozri: mechanická účinnosť) ako veľkosť práce vykonanej bez jednoduchého stroja.
Jáchal (department)

Department Jáchal leží na severe provincie San Juan, na západe Argentíny a je jeden z 19 departmentov provincie.
Na severe hraničí s provinciou La Rioja, na východe s departmentom Valle Fértil, na juhu s departmentmi Caucete, Angaco, Albardón a Ullum a na západe s departmentom Iglesia.
Hlavné mesto departmentu Jáchal je San José de Jáchal.
Luntová zámka

Luntová zámka alebo tlejaková zámka je najstarší typ zámky na palných zbraniach. Začala sa používať v 15. storočí v arkebúzach a mušketách. Technológia bola prenesená do Ázie (India, Čína a Japonsko), kde sa udržala až do konca 19. storočia. V európskych armádach sa udržala do roku 1720, kedy bola uplne nahradená kresadlovou zámkou.
Princíp.
Na vrchu hlavne bola "panvička" – priehlbinka spojená kanálikom s vnútrom hlavne, neskôr chránená krytom. Pušný prach sa nasypal do hlavne, tu sa utesnil a doplnil strelou a menšia časť sa nasypala do panvičky. Nad panvičku bola na páčke tvaru písmena „S“ upevnená zápalná šnúra nazývaná "lunta", čo bol v podstate tlejúci povrazec napustený octanom hlinitým.
Prvé luntové zámky nemali spúšťový mechanizmus. Pušný prach sa zapaľoval pritiahnutím spodnej časti páčky pridržiavajúcej luntu. To priblížilo tlejúcu luntu k panvičke, pušný prach sa vznietil a cez kanálik sa zapálila prachová náplň v hlavni. Neskoršie konštrukcie luntovej zámky už mali spúšťovú páku, ktorú udržiavalo v základnej polohe pero.
Výhody a nevýhody.
Pred vynálezom luntovej zámky sa strelec musel tesne pred výstrelom sústrediť na ručné zapálenie pušného prachu v panvičke, čo zamestnalo jeho ruky a zároveň tak nemohol mieriť. To negatívne ovplyvňovalo jeho schopnosť trafiť sa do cieľa, v porovnaní s lukostrelcami boli teda mušketieri pomalí a neefektívni. Luntová zámka uvoľnila strelcovi ruky, umožňujúc mu mieriť a strieľať súčasne, neskoršie typy zbraní s touto zámkou mali aj mieridlá.
Luntová zámka je lacná a jednoduchá, vďaka čomu sa zbrane s touto konštrukciou objavovali ešte v 19. storočí (mimo Európy a Severnej Ameriky).
Zbrane s touto zámkou mali množstvo nevýhod:
Nueve de Julio (department, San Juan)

Department Nueve de Julio leží južne od centra provincie San Juan na západe Argentíny a je jeden z 19 departmentov provincie.
Na severe hraničí s departmentmi Santa Lucía a San Martín, na východe s departmentom Caucete , na juhu s departmentom Veinticinco de Mayo a na západe s departementom Rawson.
Hlavné mesto departmentu má rovnaký názov Nueve de Julio.
Nueve de Julio

Nueve de Julio môže byť
Sexuálny dimorfizmus rýb

Sexuálny dimorfizmus rýb je u rôznych druhov rýb rozdielny.
Sekundárne sexuálne znaky rýb z čeľade "Cichlidae".
Niektoré znaky platia všeobecne:
Enkláva (etnografia)

Enkláva označuje v etnografii kompaktné etnické osídlenie v prostredí iného etnika, ktoré ho úplne obkolesuje. Etnické enklávy vznikali historicky, ako dôsledok veľkých pohybov obyvateľstva, sťahovaním a pod. 
Príkladom enklávy slovenského etnika v inonárodnom prostredí sú Slováci na tzv. Dolnej zemi, najmä vo Vojvodine. Vznikli hromadným sťahovaním obyvateľstva do týchto krajov najmä v 18. storočí. Niektoré ostrovy slovenského osídlenia si tu slovenský charakter uchovávajú dodnes. V prostredí enklávy ešte vo zvýšenej miere ako v diaspóre uchovávajú sa tradičné prvky kultúry.
Enkláva (občianske právo)

Enkláva v občianskom práve označuje pozemok, ku ktorému niet prístupu verejnou ani vlastnou cestou, ale iba cez iný, cudzí pozemok.
Venlo

Venlo je mesto v Holandsku v provincií Limburg. Nachádza sa na juhovýchode krajiny pri hranici s Nemeckom. Cez mesto preteká rieka Mása.
Dejiny.
V meste a jeho okolí sa našli archeologické nálezy dokazujúce prítomnosť Keltov a Rimanov na tomto území. Boli tu tiež nájdené zvyšky rímskeho mosta. Na začiatku druhej svetovej vojny sa v meste odohral incident, ktorý neskôr nacisti využili ako zámienku na napadnutie Holandska. Počas okupácie nacisti deportovali a zlikvidovali väčšinu obyvateľov Židovskej národnosti. V dôsledku svojej strategickej polohy a prítomnosti cestného i železničného mosta cez Másu bolo mesto viackrát vystavené Spojeneckým náletom.
AC Sparta Praha

AC Sparta Praha je pražský futbalový klub. Je to najúspešnejší a najpopulárnejší český futbalový klub. Sparta získala viacero titulov z československej a českej ligy. Za svoju vyše 110 rokov dlhú históriu pôsobilo v klubu veľa rôznych reprezentantov.
História.
História futbalovej Sparty začala v roku 1893, keď založilo niekoľko nadšencov športový klub s názvom "AC Královské Vinohrady" na pražských Maninách. Okrem futbalu sa tu konala aj cyklistika a korčuľovanie. Po dvoch rokoch sa však klub rozhádal a odišla z neho skupina odbojníkov na čele s Karlom, Otom a Josefom Malečkovými. Tí založili 16 novembra 1893 klub AC Královské Vinohrady. Vinohrady boli vtedy ešte samostatné mesto za hranicami Prahy.
Súčasná zostava.
Na hosťovaní.
"Legenda: B – Brankár, O – Obranca, Z – Záložník, Ú – Útočník"
Pavel Dvořák

PhDr. Pavel Dvořák (* 13. máj 1937, Praha – † 21. december 2018) bol slovenský historik, spisovateľ a publicista. Napísal viacero kníh a článkov, v ktorých sa populárnym štýlom venoval hlavne slovenskej histórii.
Život.
V zime 1939/1940 spolu s matkou Martou, herečkou plzenského divadla, a otcom Františkom, technikom a elektrikárom Škodových závodov Plzeň, prišiel do Bratislavy. V roku 1955 maturoval na jedenásťročnej strednej škole na Ulici Červenej armády.
V roku 1959 sa stal redaktorom denníka Pravda. Po promócii na Filozofickej fakulte Univerzity Komenského v Bratislave v odbore história v roku 1960 nastúpil na dvojročnú základnú vojenskú službu v Plaveckom Podhradí a na letiskách v Trenčíne a na Sliači. V rokoch 19631968 bol redaktorom krajovej redakcie Práce v Košiciach. V roku 1966 získal čestné uznanie nakladateľstva Naše vojsko Praha za zbierku poviedok "Farby kaki". Po návrate do Bratislavy v roku 1968 pôsobil ako redaktor v časopise "Výber". V roku 1971 prešiel do hudobného vydavateľstva Opus. V rokoch 19741976 bol publicistom v slobodnom povolaní.
V rokoch 19761979 absolvoval študijný pobyt v Historickom ústave SAV v Bratislave a 19801983 v Archeologickom ústave SAV v Nitre. Od roku 1984 bol redaktorom časopisu "Československý voják". V roku 1990 pôsobil ako redaktor nového denníka "Národná obroda". V 90. rokoch sa stal tvárou seriálu s názvom "Stopy dávnej minulosti" na STV.
Od roku 1991 viedol vydavateľstvo "RAK" (zameriava sa najmä na historizujúcu literatúru faktu, prezentovanie prameňov k dejinám Slovenska a Slovákov, memoárovú literatúru a pod.), ktoré založil v Budmericiach kde aj žil, pôsobil a kde je aj pochovaný.
Prvou manželkou Pavla Dvořáka bola spisovateľka Helena Dvořáková (* 1943), ktorá napísala známy román "Fúkni do púpavy", druhou historička Daniela Dvořáková (* 1965).
Born Again (Black Sabbath)

Born Again je jedenásty štúdiový album skupiny Black Sabbath. Je to jediný album na ktorom spieva Ian Gillan, bývalý spevák Deep Purple. Tiež sa tu na post bubeníka vracia Bill Ward. Album je jeden z najlepšie hodnotených v histórii skupiny.
Album bol nahrávaný v Oxforde v Anglicku.
Born Again dosiahol 4. miesto v UK Chart, čo je oficiálny Britský rebríček. Je to najlepšie umiestnenie od albumu "Sabbath Bloody Sabbath". 
Ozzy Osbourne povedal v roku 1983 pre Circus magazine (článok: "Is Sabbath Turning Purple?"): "Born Again je najlepšie vec, ktorú som počul od Sabbath odkedy som zo skupiny odišiel."
Seventh Star

Seventh Star je dvanásty štúdiový album skupiny Black Sabbath. Je to jediný album na ktorom spieva Glenn Hughes. Na tomto albume je jediný z pôvodného zloženia gitarista Tony Iommi.
Seventh Star bol pôvodne zamýšlaný ako prvý štúdiový album Tony Iommiho, ale nahrávacia spoločnosť ho donútila aby album vydal pod názvom Black Sabbath featuring Tony Iommi. Kvôli tomu je album veľmi odlišný od predchádzajúcich albumov skupiny.
Geoff Nicholls je prvýkrát uvedený ako oficiálny člen kapely.
Aj keď bol album väčšinou hodnotený pozitívne tak na koncertoch nedostával mnoho priestoru.
Anna Jantar

Anna Jantar, vlastným menom Anna Maria Szmeterling, od 1971 tiež ako Anna Maria Kukulska (* 10. jún 1950, Poznaň, Poľsko – † 14. marec 1980, Varšava) bola poľská speváčka.
Životopis.
V rokoch 1965-1969 navštevovala Všeobecno vzdelávacie lýceum Adama Mickiewicza a Strednú hudobnú školu v Poznani. V roku 1969 zložila prijímaciu skúšku do štátnej Vyššej umeleckej školy vo Varšave, no nebola prijatá pre nedostatok miesta. Umeleckú karieru začala v roku 1968. Spolupracovala s vokálno-inštrumentálnou skupinou "Polne Kwiaty". V poznaňskom rádiu s nimi nahrala skladbu "Po ten kwiat czerwony". Od roku 1969 bola vokalistkou skupiny Waganci, v ktorej vystupoval tiež Jaroslav Kukulski, jej budúci manžel. Z toho obdobia pochádza známa skladba "Co ja w tobie widziałam". 11. apríla 1971 sa v poznanskom kostole sv. Anny zosobášila s Jaroslavom Kukulskim.
V 70. rokoch patrila medzi popredných poľských spevákov. V roku 1972 po zložení skúšky zahájila sólovú kariéru ako Anna Jantar a stala sa profesionálnou speváčkou.
V roku 1973 sa zúčastnila na KFPP v Opole, kde zaspievala svoj prvý sólový hit "Najtrudniejszy pierwszy krok". Počas svojej kariéry získala mnoho cien a uznaní. Spolupracovala z mnohými poľskými umelcami medzi ktorých patrili Stanislaw Sojka, Boguslaw Mec, Zbigniew Hołdys, Andrzej Tenard a veľa iných.
Bola matkou speváčky Natalie Kukulskej.
Zahynula pri leteckom nešťastí lietadla Il-62 vracajúceho sa z New Yorku 14. marca 1980.
Yvon Petra

Yvon Petra (* 8. marec 1916, Cholon, Vietnam† 12. september 1984, Paríž, Francúzsko) bol francúzsky tenista. Medzi jeho najväčšie úspechy patria zisk titulu z dvojhry na grandslamovom turnaji Wimbledone (1946), a zisk titulov zo štvorhry na grandslamovom turnaji French Championships (1938, 1946 v mužskej, 1937 v zmiešanej).
Stal sa prvým víťazom wimbledonskej dvojhry po druhej svetovej vojne a zároveň sa stal (k roku 2007) posledným Francúzom, ktorý vyhral wimbledonský titul v dvojhre.
Francúzsko reprezentoval aj v Davisovom pohári, odohral celkovo 22 zápasov, z toho 14 v dvojhre (11 výhier, 3 prehry) a 8 v štvorhre (4 výhry, 4 prehry).
V druhej svetovej vojne bol ťažko ranený, hrozila mu amputácia nohy.
Let LOT 007

Let LOT 007 bol poľský pravidelný osobný medzinárodný let z New Yorku do Varšavy obsluhovaný lietadlom Iliušin Il-62 so 77 cestujúcimi a 10 členmi posádky na palube, ktoré sa 14. marca 1980 zrútilo neďaleko varšavského letiska Okęcie (dnes Letisko Chopina). Nehodu nikto neprežil. Medzi obeťami tejto havárie bola aj 22-členná skupina amatérskych reprezentantov Spojených štátov v boxe, známa poľská speváčka Anna Jantar a Alan Parkhurst Merriam, americký antropológ a etnomuzikológ.
Lietadlo.
Iliušin Il-62 s imatrikulačnou značkou SP-LAA a menom "Mikołaj Kopernik" bolo štvormotorové prúdové dopravné lietadlo sovietskej výroby. Il-62 (SP-LAA) bolo prvé lietadlo tohto typu vo flotile spoločnosti LOT. K LOT-u bolo dodané v roku 1970. Ako všetky ostatné zakúpené Il-62 spoločnosti LOT, bolo aj toto lietadlo pomenované po slávnej poľskej historickej osobnosti, v tomto prípade to bol Mikuláš Kopernik.
Mrlík voňavý

Mrlík voňavý ("Chenopodium ambrosioides" L., syn. "Dysphania ambrosioides" (L.) Mosyakin &amp; Clemants) je liečivá rastlina z čeľade mrlíkovité ("Chenopodiaceae").
Paromova Dúbrava

Paromova Dúbrava je občina, neformálne združenie ľudí jazyčníckeho vierovyznania, pociťujúcich potrebu žiť aktívnym náboženským životom. Občina je základňou pre organizovanie staroslovanských sviatkov, obradov, poznávanie a štúdium predkesťanského slovanského náboženstva – jazyčníctva, ako aj ostatnej slovanskej hmotnej a duchovnej kultúry. Paromova Dúbrava nemá záujem vykonávať akúkoľvek "misijnú" činnosť a do jej radov sa hlásia len ľudia, ktorí svoje presvedčenie našli sami.
Spolupracuje s ďalšími podobnými organizáciami zo Slovenska a zahraničia.
Akita Inu

Akita alebo akita inu (z ) je plemeno psa z Japonska uznané v FCI v skupine 5 pod číslom 255. Názov plemena je odvodený od názvu prefektúry Akita v Japonsku.
História.
Pôvodné japonské psy boli strednej veľkosti. Od roku 1603 sa v oblasti Akita používalo stredne veľké bojové plemeno "matagi" na lov veľkej zveri. Od roku 1868 sa psy matagi krížili s tosami a mastifmi. Tým sa zväčšila veľkosť plemena, ale stratili sa typické vlastnosti špicov. V roku 1908 boli psie zápasy zakázané, ale plemeno sa zachovalo a ďalej bolo šľachtené ako veľké japonské plemeno. V roku 1931 ministerstvo výchovy vyhlásilo plemeno akita za národný poklad a kultúrne bohatstvo.
V priebehu druhej svetovej vojny (1939-1945) bolo bežné používať psy ako zdroj kožušiny pre vojenské oblečenie. Polícia nariadila odchytenie a skonfiškovanie všetkých psov okrem nemeckých ovčiakov pre vojenské účely.
Sanácia (podnik)

Sanácia alebo sanovanie alebo ozdravenie je súhrn opatrení, ktoré majú zlepšiť nepriaznivý stav podniku postihnutého stratami, ktoré ohrozujú jeho ďalšiu existenciu. Z podniku zostáva iba „zdravé jadro“, ktoré neprodukuje stratu. Aby bola sanácia úspešná, musí byť vykonaná včas. Opatrenia, ktoré vedú k ozdraveniu podniku, vychádzajú vždy z rozboru príčin finančných problémov. Je vykonávaná najmä štátom.
Milan Markovič

Milan Markovič (* 14. júl 1943, Bratislava) je slovenský humorista, herec, moderátor, scenárista pôvodným povolaním pedagóg.
Ženatý, má dve deti.
Kiba

Kiba je japonský anime seriál, ktorý sa v pôvodne vysielal v televízii TV Tokyo. Okrem toho je v súčasnosti vysielaný aj v Spojených štátoch.
Príbeh.
"Zed" je 15-ročný chlapec, ktorý žije v alternatívnom futuristickom svete zvanom „Kámu“, ktorý je tak uzavretý vysokými budovami, že tam nefúka vietor. Je to pouličný chlapec a má chuť žiť slobodne, vo veľkom svete. Na jeho narodeniny mu jeho priateľ z detstva, "Noa", daruje medailón slobody. Keď pôjde za svojou matkou do nemocnice, ktorá je chorá a nevníma, povie jej o medailóne a tá bude v skutku prekvapená. Potom sa cez záhadnú bránu dostane do úplne iného, krajšieho sveta zvaného „Tempura“. Sú tam samé stromy, lesy a je tam čisto. Mestá a budovy vyzerajú ako zo stredoveku.
V tomto svete existujú ľudia nazývaní ako „Šádo Kjasta“ (z angličtiny "Shard Caster"). Každý z nich má na nejakej časti svojho tela kruh, z ktorého dokážu vybrať malé guľôčky. Tie sú používané najčastejšie na priamy útok na nepriateľa. Zed má toto miesto na svojej pravej ruke. Tiež sú tieto miesta určené pre uskladňovanie bytostí zvaných „Spirit“. Po ich vyvolaní môžu výrazne pomôcť bojovníkovi v súboji. Nie všetci Šádo Kjasteri však majú svoj Spirit, majú ho len tí lepší. Nadobúdajú rôzne formy, Zedov prvý Spirit sa volá "Amino Gaoul".
V anime Kiba existuje mnoho rozličných svetov. Na začiatku budú predstavené len dva, no časom sa odhalia aj ďalšie.
Avionika

Avionika (z francúzskeho "avioniqe", "avion" – lietadlo, "éqiper" – vybavenie) zahŕňa všetky systémy na palube lietadla umožňujúce let na lietadle.
História.
Už v počiatkoch letectva na začiatku 20 storočia zistili prví leteckí konštruktéri potrebu zisťovať letové údaje presnejšie ako im to umožňovali zmyslové orgány. Priekopníkmi v prístrojovom vybavení boli francúzski konštruktéri (Luis Blériot, Henri Farman, Gabriel Voisin). Lietadlo Blériot XI, na ktorom jeho konštruktér v roku 1909 preletel kanál La Manche, malo len ukazovateľ tlaku oleja v motore.
Prvé jednoduché vybavenie sa začalo objavovať na lietadlách počas prvej svetovej vojny. Išlo o bublinkovú vodováhu na zaistenie horizontálneho priameho letu, výškomer a jednoduchý magnetický kompas.
Zložitejšie prístrojové vybavenie na sledovanie barometrických tlakov, rýchlosti a smeru prúdenia vzduchu mali v tom čase len vzducholode. 
Prvé avionické prístroje a systémy pre lietadlá začal vyvíjať a vyrábať Lawrence Sperry. Spolu so svojím mechanikom Emilom Cachinom v roku 1914 predviedli úspešne gyroskopický stabilizátor.
V roku 1929 založil Lawrence Spery Gyroscope Company, ktorá vyrábala letecké horizonty na novom gyroskopickom princípe.
Súčasná elektronická avionika vznikla až po druhej svetovej vojne zavedením elektronických prístrojov do výzbroje lietadla. Išlo o prvé radary, radarové diaľkomery, rádiokompasy a zameriavače. Celá elektronika bola konštruovaná na elektrónkových prvkoch. Hlavným výpočtovým prvkom tejto elektroniky boli potenciometrické mosty s elektrónkovými zosilňovačmi.
Vynálezmi polovodičových spínacích prvkov tranzistorov a ich integráciou do viacprvkových obvodov začalo súčasné obdobie avioniky. Rozširovalo sa prístrojové a indikačné spektrum ako aj rozsah elektroniky na palube lietadiel. V roku 1970 spotrebovala letecká elektronika 90 % produkcie polovodičov. V tom čase sa vytvoril nový priemysel založený na potrebách letectva o zabezpečenie avionických systémov.
Nový rozmer dostali avionické systémy v 80. rokoch 20. storočia. Najmä vo vojenskom letectve začal byť plne uplatňovaný fenomén multitaskingových procesorov. Vznikali skupiny zariadení a prístrojov integrované do rozsiahlych systémov ktoré zabezpečovali viac a viac funkcií. Jedným z prvých lietadiel, ktorých let plne závisel od výpočtovej techniky bolo lietadlo F-16. V tomto lietadle bola prvýkrát sériovo nainštalovaná technológia elektroimpulzného riadenia lietadla Fly-by-wire. 
V súčasnosti je rozpočet na vývoj palubnej elektroniky najväčším podielom na vývoji lietadla. Lietadlá F-15 Eagle, F-14 Tomcat, F-22 Raptor, Su-37 Flanker-F, Eurofighter Typhoon a iné majú 90 % podielu ceny za elektroniku. Lietadlo sa svojimi avionickými systémami stáva lietajúcim senzorom s automatickým riadením, kde vo väčšine situácií pilot zdanlivo zodpovedá za úlohu dohľadu a poistky pre krízové situácie.
Rozdelenie.
Avionické systémy sú veľmi ťažko kategorizovatelné. Z hľadiska určenia jednotlivých systémov je možné ich rozdeliť na systémy umožňujúce:
Drak lietadla

Drak lietadla je tá časť lietadla, ktorej funkciou je vyvodenie aerodynamických síl, mechanický prenos zaťažení od aerodynamických a hmotových síl, zachovanie integrity celku a poskytnutie základne pre ostatné časti lietadla (pohonné jednotky, avioniku), a v neposlednej rade aj poskytnutie priestoru pre náklad a posádku. (Aj podľa ).
V prípade kovovej konštrukcie možno vnútorne rozlíšiť kostru (nosníky, pozdĺžniky, rebrá a prepážky) a poťah. Na druhej strane, pri všetkých konštrukciách – aj kovových, možno rozčleniť drak na časti podľa umiestnenia a funkcie. Najčastejšie (ale nie vždy) sú to:
V širšom význame je to časť lietadla bez avioniky a pohonnej jednotky, t. j. vrátane podvozku a riadiaceho a hydraulického systému.
The Eternal Idol

The Eternal Idol je trinásty štúdiový album skupiny Black Sabbath. Je to prvý album na ktorom spieva Tony Martin. Na tomto albume je jediný z pôvodného zloženia gitarista Tony Iommi.
Na albume pôvodne spieval Ray Gillen, ale počas nahrávania bol nahradený Martinom.
Všetky skladby napísaly Tony Iommi a Bob Daisley s miernou pomocou Geoffa Nichollsa a Tonyho Martina.
Obal od Augusta Rodina znázorňuje dve nahé postavy.
Headless Cross

Headless Cross je štrnásty štúdiový album skupiny Black Sabbath. Je to druhý album na ktorom spieva Tony Martin. Na tomto albume bubnuje legendárny a tragicky zosnulý bubeník Cozy Powell.
Na Headless Cross sa skupina vracia k okultným textom o uctievaní Diabla a hudba má tiež temnejší nádych. Celkovo si zobralo za vzor najviac album "Black Sabbath".
Album bolo označované za veľmi dobré. V Británii sa veľmi dobre predávalo a tiež turné po Európe sa vydarilo. Naopak v U.S.A. boli predaje nízke.
Na piesni „When Death Calls“ má gitarové sólo gitarista skupiny Queen Brian May. 
Zoznam skladieb.
Bonus
„Cloak &amp; Dagger“(iba obrázkový disk)
Tyr (album)

Tyr je pätnásty štúdiový album skupiny Black Sabbath. Je to druhý album na ktorom bubnuje legendárny a tragicky zosnulý bubeník Cozy Powell.
Tento album sa prikláňa k Nórskej mytológii čo naznačuje aj názov Tyr. Tyr bol syn hlavného boha Nórskej mytológie Odina.
Runy na Obale sú z Švédskeho mesta Rök Runeston.
Na turné k albumu boli hostia napríklad Geezer Butler, Brian May, Ian Gillan...
Opátstvo Holyrood

Opátstvo Holyrood sú ruiny augustiniánskeho opátstva v Edinburghu, v Škótsku. Opátstvo bolo postavené v roku 1128 na príkaz kráľa Dávida I. 
Etymológia názvu.
"Holy" znamená svätý a "rood" je starý názov pre kríž, zvyčajne znamenajúci kríž, na ktorom bol ukrižovaný Ježiš; čiže názov je ekvivalentom slova „svätý kríž“. Legenda hovorí, že škótsky kráľ Dávid I. sa dostal do problémov pri poľovačke v lesoch a bol zachránený jeleňom, ktorý mal namaľovaný kríž medzi parohmi, a tak prisľúbil, že postaví na tom mieste kostol.
Legenda o založení opátstva.
V roku 1127, zatiaľ čo kráľ Dávid I. poľoval v lese neďaleko Edinburghu, sa znenazdajky pred ním objavili nebezpečné parohy dospelého jeleňa. Dvaja bratia, Ján a Gregan z barónstva Crawfordovcov v Upper Strathclyde, zachránili kráľa. Vďačný kráľ ich pasoval za rytierov a v nasledujúcom roku založil opátstvo Holyrood. Od toho dňa vetva rodiny Crawfordovcov prijala erb s hlavou jeleňa s parožím, aby si pripomenula založenie opátstva. Táto rodina tiež prijala motto "Tutum Te Robore Reddam" ("Naša sila vás ochráni"). Tento kríž bol prijatý rodom Crawfordovcov po roku 1700, keď táto vetva rodiny prišla vďaka výhodnému sobášu k moci.
Využitie a premena na ruiny.
Od 15. storočia sa konali v opátstve mnohé kráľovské korunovácie a svadobné ceremónie. Kráľ Jakub VII. nariadil opátstvu, aby sa prestavalo na kaplnku, hoci novoprestavaná budova bola následne zbúraná davom ľudí. Strecha opátstva sa zrútila v 18. storočí, a z opátstva zostali len ruiny. V roku 1691 bolo opátstvo nahradené miestnym farským kostolom.
Kostol holyroodskeho opátstva (Dalziel Place, Edinburgh).
Ešte stále sa tu nachádza presbyteriánsky kostol, ktorý sa nazýva "Holyrood Abbey" (Holyroodske opátstvo), hoci táto kongregácia používa neskoroviktoriánsky kostol na Dalziel Place na križovatke Marionville Road a London Road, trochu ďalej od starého holyroodskeho opátstva. Budova kostola bola otvorená v decembri v roku 1900 ako "Abbeyhill United Free Church".
Po náboženskej schizme v roku 1843 časť kongregácie odišla a postavila novú budovu pred palácom Holyrood. Táto kongregácia sa spojila v roku 1915 s "Abbeyhill United Free Church", a odvtedy používala kostol na Dalziel Place. Druhá časť kongregácie od roku 1929 po zlúčení začala byť známou ako "Holyrood Abbey Church". Budova opátstva bola značne vylepšená v rokoch 2006 a 2007.
Pocito (department)

Department Pocito leží južne od centra provincie San Juan na západe Argentíny a je jeden z 19 departmentov provincie.
Na severe hraničí s departmentom Rivadavia, na východe s departmentom Rawson, na juhu s departmentom Sarmiento a na západe s departmentom Zonda.
Hlavné mesto departmentu Pocito je Villa Aberastain.
Rawson (department, San Juan)

Department Rawson leží južne od centra provincie San Juan na západe Argentíny a je jeden z 19 departmentov provincie.
Na severe hraničí s departmentmi Rivadavia, Hlavné mesto a Santa Lucía, na východe s departmentom Nueve de Julio, na juhu s departmentmi Sarmiento a Veinticinco de Mayo a na západe s departmentom Pocito.
Hlavné mesto departmentu je Rawson.
Rivadavia (department, San Juan)

Department Rivadavia leží južne od centra provincie San Juan na západe Argentíny a je jeden z 19 departmentov provincie.
Na severe hraničí s departmentom Albardón, na východe s departmentom Hlavné mesto, na juhu s departmentom Pocito a na západe s departmentom Zonda.
Hlavné mesto departmentu má rovnaký názov - Rivadavia.
San Martín (department, San Juan)

Department San Martín leží v centre provincie San Juan na západe Argentíny a je jeden z 19 departmentov provincie.
Na severe hraničí s departmentom Angaco, na východe a juhu s departmentom Caucete a na západe s departmentom Santa Lucía.
Hlavné mesto departmentu je San Isidro.
Santa Lucía (department, San Juan)

Department Santa Lucía leží v centre provincie San Juan na západe Argentíny je jeden z 19 departmentov provincie.
Na severe hraničí s departmentom Chimbas, na východe s departmentom San Martín, na juhu s departmentmi Rawson a Nueve de Julio a na západe s departmentom Hlavné mesto.
Hlavné mesto departmentu má rovnaký názov - Santa Lucía.
Sarmiento (department, San Juan)

Department Sarmiento leží na juhu provincie San Juan na západe Argentíny a je jeden z 19 departmentov provincie.
Na severe hraničí s departmentmi Zonda, Pocito a Rawson, na východe s departmentom Veinticinco de Mayo, na juhu s provinciou Mendoza a na západe pri departmentom Calingasta.
Hlavné mesto departmentu je Villa Media Agua.
Ullum (department)

Department Ullum leží v centre provincie San Juan na západe Argentíny a je jeden z 19 departmentov provincie.
Na severozápade hraničí s departmentom Iglesia, na severozápade s departmentom Jáchal, na východe s departmentom Albardón, na juhu s departmentmi Zonda a Rivadavia a na západe s departmentom Calingasta.
Hlavné mesto departmentu Ullum je Villa Ibáñez.
Valle Fértil (department)

Department Valle Fértil leží na východe provincie San Juan na západe Argentíny a je jeden z 19 departmentov provincie.
Na severe a východe hraničí s provinciou La Rioja, na juhu a západe s departmentom Caucete a na západe s departmentom Jáchal.
Hlavné mesto departmentu Valle Fértil je San Agustín del Valle Fértil. Leží vo vzdialenosti 260 km od hlavného mesta provincie San Juan.
Veinticinco de Mayo (department, San Juan)

Department Veinticinco de Mayo leží na juhu provincie San Juan na západe Argentíny je jeden z 19 departmentov provincie.
Na severe hraničí s departmentom Caucete, na východe s provinciou San Luis, na juhu s provinciou Mendoza a na západe s departmentmi Sarmiento, Nueve de Julio a Rawson.
Hlavné mesto departmentu je Villa Santa Rosa.
Zonda (department)

Department Zonda leží na juhu provincie San Juan na západe Argentíny a je jeden z 19 departmentov provincie.
Na severe hraničí s departmentom Ullum, na východe s departmentmi Rivadavia a Pocito, na juhu s departmentom Sarmiento a na západe s departmentom Calingasta.
Hlavné mesto departmentu je Villa Basilio Nievas.
Fontány a fontánky v Prešove

Fontány.
Fontána je výraz pochádzajúci z latinčiny a znamená veľkú ozdobnú nádrž na vodu s vodometom. Voda vo fontáne môže tiecť alebo striekať. Vodomet a vodostrek, nie vodotrysk, sú synonymá a označujú zariadenie striekajúce vodu do výšky. 
Na území mesta Prešov je niekoľko fontán. Najstaršia je Neptúnova fontána v parku na Hlavnej ulici, ktorá pochádza z roku 1789. Bola postavená na mieste pôvodnej vodnej nádrže – cisterny. 
Najväčšia prešovská fontána je na Námestí mieru a bola daná do užívania v roku 1989.
Fontány v Prešove sú neoddeliteľnou súčasťou verejných priestranstiev. Majú nielen estetický, ale aj zdravotný význam. Sú významným zvlhčovačom ovzdušia a tiež ionizujú ovzdušie
Na prevádzku fontán potrebuje mesto ročne asi 1,25 milióna korún. V rekonštrukcii je fontána pri OC Centrum. Nefunkčné sú fontány na Kováčskej a Svätoplukovej ulici. Fontány v Prešove sú v činnosti od apríla do konca októbra. Významnejšie opravy na fontánach začali v roku 2003. Fontány Mládeže, Opál, Divízia a fontána Neptún boli opravované v roku 2005.
Zoznam fontán v Prešove.
1. Veľká fontána - námestie Mieru
2. Neptún - Hlavná ulica
3. Divízia - Masarykova ulica
4. Šváby - Švábska ulica
5. Opál - ulica Martina Benku
6. Angelinum - ulica Sekčovská
7. Mládeže - ulica Obrancov Mieru
8. Centrál - ulica Československej armády
9. Družba - námestie Kráľovnej pokoja
10. Šmeralova - Šmeralova ulica
Picie fontány.
Pitná fontánka je zariadenie na prívod pitnej vody, ktorá vystrekuje vodu po stisnutí tlačidla. 
V meste Prešov sú štyri pitné fontánky, ktoré vlastní mesto. Okrem praktickej funkcie, keďže sú umelecky stvárnené, plnia aj funkciu estetickú. Tri sú umiestnené na Hlavnej ulici a jedna na Námestí mieru ako časť veľkej fontány. Mechanizmus ovládania pitných fontánok je rôzny. Niektoré treba stlačiť rukou iné nohou, alebo pomocou mechanickej páky. Najmä v horúcich dňoch túto možnosť osvieženia určite ocení každý obyvateľ Prešova, návštevník či turista. Najčastejšie používaná je pitná fontánka pred radnicou. Jej ročná spotreba vody je približne 20 m³. 
Zoznam picích fontán v Prešove.
1. Hríb - Hlavná ulica pri Spolku svätého Vojtecha
2. Mušľa - Hlavná ulica pred radnicou
3. Lekno - Hlavná ulica pred OD Tesco
4. Dargovská - Oravská Dargovská ulica pri detskom ihrisku
Najznámejšie fontány.
Neptúnova fontána.
je najstaršou aj najkrajšou fontánou v meste. Pochádza z roku 1789. Bola postavená na mieste pôvodnej mestskej vodnej nádrže - cisterny. Ako prejav vďačnosti ju nechal zhotoviť haličský židovský obchodník Marek Holländer za to, že mu mestská rada povolila usadiť sa a podnikať v Prešove. Až do čias Jozefa II. nesmeli v Prešove, okrem času trhov, bývať žiadni židia. Sochu Neptúna s trojzubcom, ktorý je na ostrove obklopený morskými živočíchmi vytvoril košický kamenár a sochár Vincent Staviarsky. Súsošie bolo dokončené v roku 1826.
Divízia.
Pre svoje umelecké diela asi najobľúbenejšia a najhodnotnejšia prešovská fontána.Pôvodne pri odovzdávaní do užívania v roku 1959 mala názov Pionierska. 
Veľká fontána.
Najväčšia prešovská fontána je na Námestí mieru a bola daná do užívania v roku 1989 ako svetelná a hudbu hrajúca fontána.
Ivan Trojan

Ivan Trojan (* 30. jún 1964, Praha) je český herec. Syn herca Ladislava Trojana, brat producenta a režiséra Ondřeja Trojana a manžel herečky Kláry Pollertovej.
Absolvent DAMU v Prahe. Od roku 1988 pôsobil v Realistickom divadle, neskôr v Divadle Na Vinohradech a v súčasnosti pôsobí v Dejvickom divadle. V roku 2018 načítal audioknihu Hrdinové (vydala Audiotéka) a v roku 2020 načítal titul Vládneme, nerušit (vydala Audiotéka).
Fontánka

Fontánka alebo pitná fontánka je zariadenie na prívod pitnej vody, ktorá vystrekuje vodu po stisnutí tlačidla.
Mario Bezzi

Mario Bezzi (* 1. august 1868, Miláno, Taliansko – † 14. január 1927, Turín, Taliansko) bol taliansky entomológ, profesor zoológie na Turínskej univerzite. Pracoval aj ako riaditeľ v prírodovednom múzeu v Turíne (Museo Regionale di Scienze Naturali)). Bol doktorom prírodných vied. Patril k excelentným odborníkom na rad dvojkrídlovcov (Diptera).
Mario Bezzi spolupracoval s mnohými entomológmi vtedajšej doby, ako napr. Paulom Steinom, Theodorom Beckerom a Kálmánom Kertészom na práci pod názvom: "Katalog der Paläarktischen dipteren", ktorá bola vydaná v Budapešti v roku 1903.
Zomrel v roku 1927 v Turíne.
Jeho zbierka hmyzu z radu Diptera (celý svet) je od roku 1928 v Museum Civ. Stor. Nat. Mailand; zbierka z radu Hymenoptera (Trentino a Lombardsko) sa nachádza v Museum. civ. St. nat. Genova.
Kryptogram

Kryptogram je text so skrytým významom, tajným písmom alebo hádanka.
Ján Bolla

Ján Bolla alebo aj Johann Bolla, prípadne János Bolla de Csáfordjobaháza (* 29. máj 1806, Bačka Topola, Srbsko – † 7. február, 1881, Bratislava, Slovensko) bol známy mykológ, botanik, pedagóg a entomológ, hlavne koleopterológ juhoslovanského (srbského) pôvodu. 
Biografia.
Ján Bolla sa narodil v zemianskej rodine pôvodom zo Šopronskej stolice (Bolla de Csáfordjobaháza). Po ukončení školského vzdelania pracuje ako profesor na gymnáziu vo Svätom Jure. Tu sa aj v roku 1839 oženil s Karolínou Annou Zellingerovou (* 18. august 1816, Svätý Jur). Jej rodičmi bol Anton Zellinger, mestský komorník vo Svätom Jure a Terézia Franková. Jeho synom bol Koloman Bolla (* 5. október 1840, Svätý Jur – † 6. júl 1906), poľný maršal a generál v službách rakúsko-uhorskej monarchie.
V rokoch 1847 – 1880 pôsobil ako riaditeľ meštianskej školy v Bratislave. Vykonával tiež funkciu hlavného inšpektora bratislavských meštianskych škôl. V tomto období vykonával tiež funkciu hlavného inšpektora bratislavských meštianskych škôl. Zaoberal sa hlavne botanikou – skúmal machy a huby. Zaoberal sa aj entomológiou a počas svojho života spracoval zoznam chrobákov okolia Bratislavy. Bol jedným zo spoluzakladateľov Bratislavského lekársko-prírodovedného spolku, kde od roku 1865 pôsobil ako predseda jeho botanickej sekcie. Venoval sa hlavne botanike, pričom prieskum prevádzal prevažne v okolí Bratislavy, o čom napísal i niekoľko floristických príspevkov a mykologických prác.
Pancho Segura

Francisco Olegario Segura (* 20. jún 1921, Santiago de Guayaquil, Ekvádor – † 18. november 2017, Carlsbad, Kalifornia, USA ) známy ako Pancho Segura bol americký a ekvádorský tenista. Medzi jeho najväčšie úspechy v tenise patrila účasť v semifinále U.S. Championships (1942, 1943, 1944, 1945). Ako profesionál bol svetová jednotka spolu s Jackom Kramerom (1950) a s Panchom Gonzalesom (1952).
V roku 1984 bol zapísaný do Medzinárodnej tenisovej siene slávy.
Po skončení profesionálnej kariéry, vyučoval tenis v južnej Kalifornii.
Mal americké aj ekvádorské občianstvo.
Dehumanizer

Dehumanizer je šestnásty štúdiový album skupiny Black Sabbath. Tento album nahrala rovnaká zostava členov skupiny aká bola na počiatku 80. rokov (20. storočia).
Na konci turné k tomuto albumu odišiel zo skupiny Ronnie James Dio. Album "Dehumanizer" sa dostal do "Top 40" britského rebríčka albumov.
Zafír

Zafír je drahokamová odroda korundu. Sfarbenie zafíru je najčastejšie modré, no farba môže nadobúdať aj žlté, zelené a ružové odtiene (s výnimkou červených korundov, ktoré sa nazývajú rubín), ktoré je spôsobené prímesou železa, titánu, alebo chrómu. Bezfarebný zafír sa nazýva "leukozafír".
Názov zafír je arabského pôvodu (sapphyros - modravý). Najčastejšie sa vyskytuje v dávnovekých náplavoch.
Karneol

Karneol je žltý, červený, oranžový až hnedý priesvitný chalcedón (odroda kremeňa). Ako drahý kameň sa používa už od čias Rímskej ríše.
Telnet

Telnet je sieťový komunikačný protokol založený na TCP s in-band signalizáciou. Začal sa vyvíjať od roku 1969 počínajúc RFC 0015 a bol štandardizovaný ako IETF STD 8 (RFC 854 a RFC 855), jeden z prvých internetových štandardov.
Jeho účelom je poskytovať pomerne všeobecný obojsmerný prostriedok komunikácie s osembitovým slovom. Primárnym cieľom je poskytnúť štandardizované rozhranie prostredníctvom siete pre terminálové zariadenia a terminálovo orientované procesy. Tiež je možné jeho využitie na komunikáciu medzi terminálmi navzájom a medzi procesmi navzájom.
Telnet je protokol klient-server, využíva TCP štandardne na porte 23. Medzi aplikácie patria prístup k aplikáciám, MUD hrám, talkerom a BBS.
Bežnou aplikáciou bolo vzdialené prihlasovanie k terminálu, telnet však prenáša údaje v čisto textovej forme, preto ho v tejto aplikácii z dôvodov bezpečnosti nahradil protokol ssh. Hoci rozšírenia protokolu už definujú TLS zabezpečenie a SASL autentifikáciu, väčšina implementácií ich nepodporuje a prevažuje používanie ssh.
Program Ranger

Program Ranger bola séria amerických mesačných sond v 60. rokoch 20. storočia bez ľudskej posádky, ktorá mala získať prvé fotografie mesačného povrchu v záverečnej fáze letu tesne pred dopadom. Úspešné boli len posledné sondy série, ktoré vyslali tisíce snímok. Na posledných záberoch sond bolo vidieť detaily menšie ako 1 m. Ukázali množstvo dovtedy neviditeľných malých kráterov v oblastiach mesačných morí a umožnili presnejšie určiť závislosť počtu kráterov na jednotku plochy od ich polomeru.
Program bol rozdelený na niekoľko blokov. V každom štartovalo niekoľko takmer identických sond, pretože sa počítalo s tým, že niektoré z nich havarujú. V prvých dvoch blokoch, ktoré mali dohromady päť sond, však neuspela ani jediná z nich.
Hanbun no Cuki ga Noboru Sora

Hanbun no Tsuki ga Noboru Sora (jap.: 半分の月がのぼる空) je séria japonských románov od spisovateľa Cumugu Hašimota. Dokopy ich vyšlo osem v rokoch 2003 až 2006. Autor tu opisuje lásku dvoch mladých ľudí z prostredia nemocnice.
Príbeh.
"Yúiči" je 17-ročný chlapec, ktorý je už istý čas v nemocnici, pretože trpí hepatidídou A. Nie je to vážna choroba, vlastne ho nijako neobmedzuje. Dá sa vyliečiť pokojom a oddychom. Na druhej strane nemocnice býva dievča menom "Rika". Trpí oveľa vážnejšou chorobou - kardiomyopatiou. Dá sa odstrániť len pomocou riskantnej operácie. Inak by Rika zomrela. Keď sa stretnú, tak sa do seba zaľúbia, i keď mnohé nástrahy sa im kladú pod nohy.
Kodomo

Kodomo je japonský výraz pre "deti". Označuje žáner alebo druh mangy, teda japonského komiksu, alebo anime, teda japonského animovaného filmu alebo seriálu. Takéto anime a mangy sú určené najmä pre detské publikum. Kodomo anime sú prevažne veselé a poučné.
Červienka obyčajná

Červienka obyčajná (iné názvy: slávik červienka, červienka krovinná, červienka; lat. "Erithacus rubecula") je malý vták z čeľade muchárovité. Má dĺžku tela asi . Žije v lesoch po celom území Slovenska. Je sťahovavá, ale zriedkavo aj prezimuje. Podľa Medzinárodnej únie na ochranu prírody a prírodných zdrojov červienka obyčajná patrí medzi najmenej ohrozené druhy, trend celkovej populácie je stúpajúci, stavy v Európe v rokoch 19802013 narastali.
Opis.
Červienka meria a váži 14,5 – 19,2 g.
Výskyt a stav na Slovensku.
Jeden z najbežnejších hniezdičov, zistený na 98,1 % mapovacích kvadrátoch od nížin až do Na zimu sa väčšina populácie sťahuje, ostávajú hlavne dospelé jedince z nížin a kotlín, zimovanie bolo zistené na 48 % mapovacích kvadrátoch.
Odhadovaný počet hniezdiacich párov je 500 000 - 1 000 000, zimujúcich jedincov 70 000 - 150 000. Veľkosť populácie i územie na ktorom sa vyskytuje sú "stabilné", maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 "LC" - menej dotknutý. Európsky ochranársky status "SPEC4" - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia "S" - vyhovujúci ochranársky status.
Potrava.
Živia sa najmä hmyzom v rôznych štádiách vývinu, pavúkmi a inými bezstavovcami ako slimákmi. Konzumujú aj rastlinnú potravu, až 60 druhov rôznych plodov ktorých 80% semien ostáva schopná vyklíčiť.
Ochrana.
Je zákonom chránená, spoločenská hodnota je 300 € (Vyhláška MŽP č. 170/2021).
Christian Boussus

Christian Boussus (* 5. marec 1908, Hyères, Francúzsko - † 12. august 2003, Neuilly-sur-Seine) bol francúzsky tenista. Medzi jeho najväčšie úspechy v tenise patrí účasť vo finále dvojhry na grandslamovom turnaji French Championships (1931), účasť vo finále štvorhry na grandslamovom turnaji French Championships (1932) a zisk titulu v zmiešanej štvorhre na Australian Championships (1935).
Francúzsko reprezentoval aj v Davisovom pohári, odohral celkovo 19 zápasov, všetky v dvojhre (10 výhier, 9 prehier).
Jacques Brugnon

Jacques Brugnon (* 11. máj 1895, Paríž, Francúzsko - † 20. marec 1978, Paríž) bol francúzsky tenista. 
Medzi jeho najväčšie úspechy v tenise patria tituly zo štvorhry na grandslamových turnajoch Australian Championships (1928), French Championships (1927, 1928, 1930, 1932, 1934 mužská, 1925, 1926 zmiešaná) a Wimbledon (1926, 1928, 1932, 1933). Na olympijských hrách v roku 1924 v Paríži získal striebro v mužskej štvorhre.
V roku 1976 bol zapísaný do Medzinárodnej tenisovej siene slávy.
Francúzsko reprezentoval aj v Davisovom pohári, celkovo odohral 37 zápasov, z toho 6 v dvojhre (4 výhry, 2 prehry) a 31 v štvorhre (22 výhier, 9 prehier).
Spolu s Jeanom Borotrom, Henri Cochetom a Reném Lacoste patril k takzvaným "Štyrom mušketierom", štyrom francúzskym tenistom, ktorí patrili medzi najlepších tenistov sveta v 20. a 30. rokoch 20. storočia.
Slávik modrák

Slávik modrák alebo modrák obyčajný ("Luscinia svecica") je malý vták z čeľade muchárovité. Obýva palearktídu a rozširuje sa aj v Severnej Amerike. Vytvára viacero poddruhov. Európu obýva poddruh slávik modrák stredoeurópsky "(Luscinia svecica cyanecula)" a slávik modrák tundrový "(Luscinia svecica svecica)". Podľa Medzinárodnej únie na ochranu prírody a prírodných zdrojov slávik modrák patrí medzi najmenej ohrozené druhy, celková populácia je stabilná. Podľa výsledkov paneurópskeho sčítania bežných druhov vtákov mal trend slávika modráka v Európe za roky 1996 2017 mierny pokles.
Opis.
Má dĺžku tela asi .
Výskyt a stav na Slovensku.
Slávik modrák patrí medzi hniezdičov a je sťahovavý. Poddruh slávik modrák stredoeurópsky žije iba na niektorých močaristých lokalitách na južnom Slovensku, slávik modrák tundrový veľmi vzácne hniezdi v horách severného Slovenska.
Odhadovaný počet hniezdiacich párov je 15 - 30. Veľkosť populácie i územie na ktorom sa vyskytuje vykazujú "mierny nárast" o 20 do 50%. Ekosozologický status v roku 1995 "I" - nezaradený. V roku 1998 "VU:B2c" - zraniteľný. V roku 2001 "VU" - zraniteľný. V roku 2014 "EN* D" - silne ohrozený. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status.
Ochrana.
Je zákonom chránený, spoločenská hodnota je 5000 € (Vyhláška MŽP č. 170/2021).
Bermejo (department, Formosa)

Department Bermejo leží na severozápade provincie Formosa na severe Argentíny a je jedným z deviatich departmentov provincie.
Na severe hraničí s Paraguajom, na východe s departmentom Patiño, na juhu s provinciou Chaco a na západe s departmentom Ramón Lista a departmentom Matacos.
Hlavné mesto departmentu je Laguna Yema.
Michail Vasilievič Nesterov

Michail Vasilievič Nesterov (* 19. máj 1862, Ufa, Rusko – † 18. október 1942, Moskva) bol ruský maliar, vedúci reprezentant religiózneho symbolizmu v Rusku. 
Študoval pod vedením Pavla Čisťakova na cárskej akadémií umení a neskôr spolupracoval so skupinou umelcov známych ako peredvižniki (v preklade pocestní). Od roku 1890 do 1910 žil v Kyjeve a Petrohrade pracujúc na freskách napr. v chráme svätého Vladimíra. Po roku 1910 sa presťahoval do Moskvy kde strávil zvyšok života. Pracoval najmä na portrétoch, hlavne osobností kultúry a vedy (napr. obraz "Filozofi – portrét Pavla Florenského a Sergeja Bulgakova").
Slávik veľký

Slávik veľký alebo slávik tmavý (lat. "Luscinia luscinia") je malý vták z čeľade muchárovité. Obýva pobrežné porasty potokov a riek palearktídy od severovýchodnej Európy po rieku Jenisej. Podľa Medzinárodnej únie na ochranu prírody a prírodných zdrojov slávik veľký patrí medzi najmenej ohrozené druhy, stav celkovej populácie je stabilný, rovnako aj v európskej v rokoch 19802013. Podľa výsledkov paneurópskeho sčítania bežných druhov vtákov mal trend slávika veľkého v Európe za roky 1980 2017 mierny pokles.
Opis.
Je veľmi podobný slávikovi krovinovému. Dĺžku tela má asi .
Výskyt a stav na Slovensku.
Slávik veľký je sťahovavý, žije iba v nížinách na východe Slovenska. Odhadovaný počet hniezdiacich párov je 1 000 - 1 500. Veľkosť populácie i územie na ktorom sa vyskytuje sú "stabilné", maximálna zmena do 20%. Ekosozologický status v roku 1995 "R" - vzácny. V roku 1998 "LR:lc", "LR" - menej ohrozený druh, "lc" - najmenej ohrozený taxón. V roku 2001 "LR" - menej ohrozený. V roku 2014 "NT* A2b C1" - takmer ohrozený. Európsky ochranársky status "SPEC4" - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia "S" - vyhovujúci ochranársky status. 
Trend početnosti slávika veľkého na Slovensku bol podľa sčítania bežných druhov vtákov v rokoch 2005 2012 výrazne klesajúci.
Ochrana.
Je zákonom chránený, spoločenská hodnota je 1000 € (Vyhláška MŽP č. 170/2021).
Patiño (department)

Department Patiño leží v centre provincie Formosa na severe Argentíny a je jeden z deviatich departmentov provincie.
Na severe hraničí s Paraguajom, na východe s departmentmi Pilagas a Pirané, na juhu s provinciou Chaco a na západe s departmentom Bermejo.
Hlavné mesto departementu je Comandante Fontana.
Slávik obyčajný

Slávik obyčajný (iné názvy: slávik krovinový, slávik lesný; ) je malý vták z čeľade muchárovité. Hniezdi v juhozápadnej palearktíde, zimuje v Afrike, severne od pásma pralesov . Podľa Medzinárodnej únie na ochranu prírody a prírodných zdrojov slávik obyčajný patrí medzi najmenej ohrozené druhy, celková populácia je stabilná. Podľa výsledkov paneurópskeho sčítania bežných druhov vtákov mal trend slávika obyčajného v Európe za roky 1980 2017 mierny pokles.
Opis.
Slávik obyčajný má dĺžku tela asi .
Váži 12 - 25 g.
Výskyt a stav na Slovensku.
Je sťahovavý. Prilieta v apríli a odlieta v auguste. Vyskytuje sa v nížinách a kotlinách Slovenska. Počet hniezdiacich párov je 10 00020 000 a populačný trend je stabilný . Ekosozologický status v rokoch 1995, 1998 a 2001 žiadny. V roku 2014 "LC" - menej dotknutý. Európsky ochranársky status "SPEC4" - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia "S" - vyhovujúci ochranársky status. 
Trend početnosti slávika obyčajného na Slovensku bol podľa sčítania bežných druhov vtákov v rokoch 2005 2009 neistý s pozitívnou tendenciou.
Biotop.
Žije na okrajoch listnatých lesov s hustým podrastom, v brehových porastoch riek, vo vetrolamoch a poľných lesíkoch.
Potrava.
Živí sa hmyzom, larvami, húsenicami zriedka aj pavúkmi, koncom leta aj bobuľovými plodmi .
Ochrana.
Je zákonom chránený, spoločenská hodnota je 500 € (Vyhláška MŽP č. 170/2021).
Hlas.
Spieva aj v noci